**Декану Факултета организационих наука**

**Проф. др Милији Сукновићу**

**Изборном већу Факултета организационих наука**

Одлуком Изборног већа 05-02 бр. 4/73 од 5.11.2018. године, расписан је конкурс за избор једног сарадника у звање асистента, на одређено време од три године, са пуним радним временом, за ужу научну област **Менаџмент људских ресурса.**

Конкурс је објављен у огласним новинама Националне службе за запошљавање „Послови“ бр. 803 од 14.11.2018. са роком трајања до 15 дана.

По прегледу приспелог конкурсног материјала, Комисија у саставу

1. др Јелена Анђелковић Лабровић, доцент ФОН-а – председник,

2. др Ивана Ковачевић, доцент ФОН-а – члан и

3. др Маја Максимовић, доцент Филозофског факултета - члан,

подноси следећи

ИЗВЕШТАЈ

У предвиђеном року на конкурс се пријавио кандидат Никола Петровић, који је уз пријаву на конкурс доставио потпуну документацију.

**ПОДАЦИ О КАНДИДАТУ**

Биографски подаци и подаци о образовању

Никола Петровић рођен је 11.09.1989. године у Врању. Факултет организационих наука, Универзитета у Београду завршио је 2013. године на смеру Менаџмент и организација са просечном оценом током студија 8,41 и оценом 10 на дипломском раду под називом „Етички апспекти маркетиншке и корпоративне комуникације“. Мастер студије на Факултету организационих наука, Универзитета у Београду, на студијском програму Пословна интелигенција, завршио је 2017. године са просечном оценом 9,43 и оценом 10 на завршном раду под насловом „Управљање људским ресурсима путем откривања законитости у подацима“. Докторске студије на Факултету организационих наука Универзитета у Београду уписао је 2018. године, студијски програм Информациони системи и квантитативни менаџмент, изборно подручје Квантитативни менаџмент.

Наставне и педагошке активности

Кандидат наводи да је од 1.12.2016. године запослен на Факултету организационих наука, Универзитета у Београду. Биран је у звање сарадника у настави два пута (2016. и 2017. године) за ужу научну област Менаџмент људских ресурса. Од школске 2016/17. држао је вежбе из предмета Тренинг и развој, Е-образовање и Педагогија са дидактиком на основним академским студијама. Од школске 2017/18. држао је вежбе на предметима Дизајнирање тренинга, Тренинг и развој- одабрана поглавља и Електронско образовање на мастер академским студијама. У анонимним анкетама за оцену квалитета рада наставника и сарадника је од почетка рада на Факултету организационих наука оцењен високим оценамa (4,85-4,95 од максималних 5,00).

**Остали биографски подаци**

Кандидат наводи да је са тимом стручњака учествовао на пројекту „*Motivational improvement programme of the employees in FCA“* (2017.)*,* у сарадњи са компанијом Фиат Србија, као *HR* аналитичар у процесу унапређења мотивације запослених. Такође, наводи да је испред Асоцијације приватних здравствених установа и приватних пракси Србије спровео квантитативно истраживање приватног здравственог сектора у Србији (2015.), чији су резултати у целини представљени у Министарству здравља, а парцијално широј јавности кроз медије. На Факултету организационих наука је учествовао у организацији међународне пролећне школе „Пословање у дигиталном окружењу“ *(„Spring school 012: „Doing Business in Digital Environment“)*.Кандидат Никола Петровић наводи да говори енлески језик (напредни нво) и француслки (средњи ниво).

**Библиографски подаци**

1. ***Радови у часопису међународног значаја верификованог посебном одлуком (М24)***

Petrović N., Anđelković Labrović J. (u štampi). Mogućnosti pristupa zasnovanog na podacima u upravljanju procesom učenja. Andragoške studije, Beograd, ISSN 0354-5415

1. ***Саопштење са међународног скупа штампано у целини (М33)***

Petrović, N., Anđelković-Labrović, J., Sela, M. (2018). The use of learners engagement data for reporting: cluster analysis, Proceedings of the XVI International Symposium SymOrg 2018, Zlatibor, ISBN 978-86-7680-361-3

Anđelković-Labrović, J., Milosavljević, G., Petrović, N. (2017). Upotreba drveta odlučivanja za predviđanje performansi ljudskih resursa, XXII Simpozijum iz projektnog menadžmenta Yupma, zbornik radova, Zlatibor, ISBN 978-86-86385-14-7

Petrović, N., Rastović, Ž., Travanj, J. (2014). Sentiment analysis of movies review, Proceedings of the XIV International Symposium SymOrg 2014, Zlatibor.

Petrović, N. (2012). Role of internal communication at the faculty - students' perspective, Proceedings of the XIII International Symposium SymOrg 2012, Zlatibor, ISBN 978-86-7680-255-5

ЗАКЉУЧАК КОМИСИЈЕ

Комисија констатује да се кандидат Никола Петровић на конкурс пријавио у предвиђеном року и поднео комплетну документацију. На основу увида у достављену документацију Комисија закључује да Никола Петровић испуњава све услове предвиђене конкурсом а прописане Законом о високом образовању, Статутом Факултета организационих наука и Правилником о организацији и систематизацији радних места на Факултету за избор у звање асистента за ужу научну област Менаџмент људских ресурса.

На основу наведеног чланови Комисије са задовољством предлажу да се Никола Петровић изабере за сарадника у звању **асистента**, на одређено време од три године, са пуним радним временом, за ужу научну област **Менаџмент људских ресурса**.

Београд, 10. децембар 2018.

Чланови комисије:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Јелена Анђелковић Лабровић,

доцент Факултета организационих наука - председник

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Ивана Ковачевић,

доцент Факултета организационих наука- члан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Маја Максимовић,

доцент Филозофског факултета - члан